Quicumque sanctorum locorum Domino servientium catervis aliquid ex rebus sue proprietatis conferre desiderat id sibi profuturum pro transitoriis eterna commutans minime diffidit. Hujus rei gratia, ego Jotselinus et uxor mea Odeila concedimus ecclesie Sancti Vincentii quemdam curtilum qui est situs in pago Matisconense, in villa Viriaco, secus basilicam Christi martiris Beati Cirici, que est de ratione fratrum predicte urbis, cum vinea et mansione ibidem manente, cum arboribus, exitibus et regressibus, et cum omnibus ibidem aspicientibus, inquisitis et inquirendis, ecclesie condonamus tali pacto ut dum ego et uxor mea et unus infantium nostrorum vixerimus teneamus, nobis autem decedentibus, ad locum Sancti omnia perveniant Vincentii. Quod si aliquis contradixerit, X uncias auri componat. S. Jotseleni. S. Odeile uxoris ejus. S. Erlulfi. S. Walcodi. Hactum est hoc regnante Rodulfo rege.